CELEX: 32012R1089
Language: hr
Date: 2012-11-19 00:00:00
Title: Provedbena uredba Komisije (EU) 1089/2012 od 19. studenoga 2012. o razvrstavanju određene robe u kombiniranu nomenklaturu

02/Sv. 022
            
            
               HR
            
            
               Službeni list Europske unije
            
            
               239
            
         32012R1089
   
               L 323/10
            
            
               SLUŽBENI LIST EUROPSKE UNIJE
            
            
               19.11.2012.
            
         
      PROVEDBENA UREDBA KOMISIJE (EU) 1089/2012
   od 19. studenoga 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera koje su u vezi s robnom razmjenom.
            
         
               (3)
            
            
               U skladu s navedenim Općim pravilima, robu opisanu u stupcu 1. tablice iz Priloga treba razvrstati pod odgovarajuće oznake KN iz stupca 2., a na temelju razloga iz stupca 3. navedene tablice.
            
         
               (4)
            
            
               Primjereno je da se, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik u razdoblju od tri mjeseca može i dalje pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom.
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. priložene tablice razvrstava se u kombiniranu nomenklaturu sukladno odgovarajućoj oznaci KN iz stupca 2. te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju odredaba članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2012.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  SL L 302, 19.10.1992., str. 1.
   
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Elektronička sklopka (matrica) u kućištu s dimenzijama od oko 26 × 12 × 7 cm, opremljena sljedećim sučeljima:
               
                           —
                        
                        
                           4 međufrekvencijska ulaza s regulacijom pojačanja za niskošumni pretvarač frekvencije (LNB),
                        
                     
                           —
                        
                        
                           1 ulaz s regulacijom pojačanja za zemaljske TV antene,
                        
                     
                           —
                        
                        
                           4 izlaza za spajanje na satelitske prijamnike.
                        
                     Uređaj ima ugrađeno pojačalo za kompenzaciju gubitaka u kabelima.
               Uređaj je namijenjen za uporabu u sustavima za više korisnika satelitskog prijama, uz uporabu „quad LNB-a”. On omogućava da više satelitskih prijamnika koristi jednu satelitsku antenu pri čemu svi prijamnici mogu primati različite programe pri čemu ne pretvara i ne mijenja signal.
               Uređaj također omogućuje raspodjelu zemaljskog TV signala.
            
            
               8543 70 90
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 8543, 854370 i 85437090.
               Budući da uređaj omogućuje samo distribuciju televizijskih signala te da satelitska antena može raditi bez uređaja, ovaj uređaj ne smatra se nužnim za rad antene. U skladu s time se ne razvrstava pod tarifni broj 8529 kao dio antene.
               Uređaj se stoga razvrstava pod oznaku KN 8543 70 90 kao uređaj koji ima individualnu funkciju, koja nije navedena niti uključena drugdje u poglavlju 85.